ΚΑΝΟΝΙΣΜΟΣ (ΕΟΚ) αριθ. 3265/91 ΤΗΣ ΕΠΙΤΡΟΠΗΣ της 8ης Νοεμβρίου 1991 για την τροποποίηση του κανονισμού (ΕΟΚ) αριθ. 863/91 για την ειδική πώληση βουτύρου παρεμβάσεως για εξαγωγή προς τη Σοβιετική Ένωση και για τροποποίηση του κανονισμού (ΕΟΚ) αριθ. 569/88

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το άρθρο 6 παράγραφος 7,

Εκτιμώντας:

ότι ο κανονισμός (ΕΟΚ) αριθ. 863/91 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2535/91 (4), έχει προβλέψει την ειδική πώληση βουτύρου παρεμβάσεως προς τη Σοβιετική Ένωση σύμφωνα με διαδικασία διαρκούς διαγωνισμού έως τις 31 Οκτωβρίου 1991- ότι δεν ήταν δυνατόν μέχρι σήμερα να κατακυρωθεί η συνολική ποσότητα του βουτύρου που τέθηκε σε πώληση- ότι πρέπει, συνεπώς, να παραταθεί το σύστημα διαρκούς διαγωνισμού έως τις 30 Νοεμβρίου 1991 και να παραταθούν, κατά συνέπεια, οι προθεσμίες αναλήψεως και πληρωμής της τιμής πωλήσεως για τις ποσότητες που τίθενται σε πώληση μεταγενέστερα από την ημερομηνία ενάρξεως ισχύος του παρόντος κανονισμού- ότι, εντούτοις, η προθεσμία της 31ης Δεκεμβρίου 1991 για την εισαγωγή στη χώρα προορισμού δεν μπορεί σε καμία περίπτωση να παραταθεί-

ότι, για λόγους που άπτονται της αρίστης εφαρμογής της παρούσας δράσης, πρέπει να αφαιρεθεί η Δανία και το Βέλγιο από τον κατάλογο των κρατών μελών που μπορούν να διαθέσουν βούτυρο προς πώληση και να μειωθεί η διαθέσιμη ποσότητα των Κάτω Χωρών και, αντιθέτως και για τις αντίστοιχες ποσότητες, να περιληφθούν στον εν λόγω κατάλογο η Γαλλία, το Ηνωμένο Βασίλειο και η Ισπανία- ότι πρέπει, συνεπώς, να τροποποιηθεί αναλόγως το παράρτημα-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 863/91 τροποποιείται ως εξής:

1. Στο άρθρο 2 παράγραφος 1, η ημερομηνία "31 Οκτωβρίου 1991" αντικαθίσταται από την ημερομηνία "30 Νοεμβρίου 1991".

2. Στο άρθρο 5 παράγραφοι 2 και 3, η ημερομηνία "30 Νοεμβρίου 1991" αντικαθίσταται από την ημερομηνία "7 Δεκεμβρίου 1991".

3. Το παράρτημα τροποποιείται ως εξής:

α) το σημείο Ι αντικαθίσταται από το ακόλουθο κείμενο:

"Ι. Κατανομή των ποσοτήτων βουτύρου που αναφέρονται στο άρθρο 1

(σε τόνους)

Γερμανία 5 000 Ισπανία 3 500 Γαλλία 5 000 Ιρλανδία 62 000 Κάτω Χώρες 45 000 Ηνωμένο Βασίλειο 3 500 Σύνολο 124 000"

β) στο σημείο ΙΙ προστείθεται το ακόλουθο κείμενο:

"- Office national interprofessionnel du lait et des produits laitiers

(Onilait)

2, rue Saint-Charles

F-75740 Paris Cedex 15

[τηλ.: (33) 1 40 58 70 00- τέλεξ: 200 745-

τέλεφαξ: (33) 1 40 59 04 58]

- Intervention Board for Agricultural Produce

Fountain House

2 Queens Walk

UK-Reading Berks RG1 7QW

[τηλ.: (44) 734 58 36 26- τέλεξ: 848 302-

τέλεφαξ: (44) 734 58 36 26 εσωτ. 2370]

- Servicio Nacional de Productos Agrarios (SENPA)

Calle de Beneficencia 8

E-28004 Madrid

[τηλ.: (34) 1 522 29 61- τέλεξ: 41818 SENPA E - 234 27-

τέλεφαξ: (34) 1 521 98 32]."

Άρθρο 2

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Νοεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 150 της 15. 6. 1991, σ. 19. (3) ΕΕ αριθ. L 88 της 9. 4. 1991, σ. 11. (4) ΕΕ αριθ. L 236 της 24. 8. 1991, σ. 18.